|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΗΡΑΚΛΕΙΟΥ**  **ΔΗΜΟΣ ΗΡΑΚΛΕΙΟΥ**  **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΤΜΗΜΑ ΠΡΟΜΗΘΕΙΩΝ**  Ταχ. Δ/νση Ανδρόγεω 2  T.K.: 71202  Πληροφορίες: Β. Τζανιδάκης  Τηλ: 2813 409185-186-189  Fax: 2813 409090  E-mail: [prom@heraklion.gr](mailto:prom@heraklion.gr) | Ηράκλειο, 25/05/2017  Αρ. Πρωτ.:60544  **Υπηρεσία**: «Ενοικίαση χημικών τουαλετών για τις ανάγκες των εκδηλώσεων του 1ου Μαθητικού Καλλιτεχνικού Φεστιβάλ 2017 - «ΕΙΜΑΙ ΚΑΙ ΕΓΩ ΕΔΩ» |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Ο Δήμος Ηρακλείου ανακοινώνει ότι θα προβεί στη συλλογή προσφορών για την «Ενοικίαση χημικών τουαλετών για τις ανάγκες των εκδηλώσεων του 1ου Μαθητικού Καλλιτεχνικού Φεστιβάλ 2017 - «ΕΙΜΑΙ ΚΑΙ ΕΓΩ ΕΔΩ», ενδεικτικού προϋπολογισμού **1.000,00 €** (συμπεριλαμβανομένου του ΦΠΑ 24%) και καλεί τους ενδιαφερόμενους να καταθέσουν τις σχετικές κλειστές προσφορές σύμφωνα με:

* Τις διατάξεις των άρθρων 58 και 72 του Ν. 3852/2010.
* Τις διατάξεις του άρθρου 118 του Ν. 4412/2016.
* Τις διατάξεις της παρ. 9 του άρθρου 209 του Ν. 3463/2006, όπως προστέθηκε με την παρ. 13 του άρθρου 20 του Ν. 3731/2008 και διατηρήθηκε σε ισχύ με την περίπτωση 38 της παρ. 1 του άρθρου 377 του Ν. 4412/2016.
* Την παρ. 4 του άρθρου 209 του Ν. 3463/2006, όπως αναδιατυπώθηκε με την παρ. 3 του άρθρου 22 του Ν. 3536/2007.
* Την 58120/2016 απόφαση Δημάρχου με την οποία εκχωρεί το δικαίωμα υπογραφής στους Αντιδημάρχους.
* Τη με αρ. **354/2017** απόφαση του Δημοτικού Συμβουλίου με την οποία εγκρίνεται η διενέργεια της υπηρεσίας για την «Ενοικίαση χημικών τουαλετών για τις ανάγκες των εκδηλώσεων του 1ου Μαθητικού Καλλιτεχνικού Φεστιβάλ 2017 - «ΕΙΜΑΙ ΚΑΙ ΕΓΩ ΕΔΩ» συνολικής δαπάνης **1.000,00 €** (συμπεριλαμβανομένου του ΦΠΑ 24%) σε βάρος του Κ.Α. εξόδων **15-6471.008** και τίτλο «Μαθητικό Καλλιτεχνικό Φεστιβάλ».
* Τη Συγγραφή Υποχρεώσεων, τις Τεχνικές Προδιαγραφές, τον Ενδεικτικό Προϋπολογισμό

Το συνολικό ποσό για την παραπάνω υπηρεσία ανέρχεται στο ποσό των **1.000,00 €**

Κριτήριο ανάθεσης είναι η πλέον συμφέρουσα από οικονομική άποψη προσφορά μόνο βάσει τιμής, εφόσον καλύπτονται οι τεχνικές προδιαγραφές.

Προσφορές γίνονται δεκτές μέχρι και την **01/06/2017, ημέρα Πέμπτη και ώρα 15.00 μ.μ. ,** στο Πρωτόκολλο του Δήμου Ηρακλείου, Διεύθυνση Αγίου Τίτου 1 - Τ.Κ. 71202.

Πληροφορίες δίνονται από το Τμήμα Προμηθειών, Τηλ.: 2813409-185, 186, 189, 403, όλες τις εργάσιμες ημέρες και ώρες.

Όλα τα έγγραφα της Σύμβασης θα αναρτηθούν στην ηλεκτρονική διεύθυνση του Δήμου Ηρακλείου www.heraklion.gr/press/auction - (διακηρύξεις - δημοπρασίες).

Για την αξιολόγηση των προσφορών λαμβάνονται υπόψη τα κάτωθι :

* Η τήρηση των Τεχνικών Προδιαγραφών και των όρων της συγγραφής υποχρεώσεων.
* Η κατάθεση των δικαιολογητικών που αναφέρονται στη συγγραφή υποχρεώσεων.
* Η οικονομική προσφορά των συμμετεχόντων.
* Προσφορά που είναι αόριστη και ανεπίδεκτη εκτίμησης απορρίπτεται.
* Προσφορά που παρουσιάζει ουσιώδεις αποκλίσεις από τους όρους και τις τεχνικές προδιαγραφές απορρίπτεται.
* Προσφορά που θέτει όρο αναπροσαρμογής των τιμών κρίνεται ως απαράδεκτη.

Η ανάθεση της υπηρεσίας θα γίνει με απόφαση Δημάρχου, σε αυτόν που θα προσφέρει την πλέον συμφέρουσα από οικονομική άποψη προσφορά μόνο βάσει τιμής.

**Ο Υπεύθυνος του Τμήματος Προμηθειών**

**Τζανιδάκης Βασίλειος**